**LIETUVOS RESPUBLIKOS VYRIAUSYBĖ**



**N U T A R I M A S**

**DĖL LIETUVOS RESPUBLIKOS VYRIAUSYBĖS 2002 M. VASARIO 28 D. NUTARIMO NR. 302 „DĖL VAIKO LAIKINO IŠVYKIMO Į UŽSIENIO VALSTYBES TVARKOS PATVIRTINIMO“ PAKEITIMO**

2002 m. liepos 19 d. Nr. 1216

Vilnius

Lietuvos Respublikos Vyriausybė nutaria:

1. Pakeisti Vaiko laikino išvykimo į užsienio valstybes tvarką, patvirtintą Lietuvos Respublikos Vyriausybės 2002 m. vasario 28 d. nutarimu Nr. 302 „Dėl Vaiko laikino išvykimo į užsienio valstybes tvarkos patvirtinimo“ (Žin., 2002, Nr. [23-858](https://www.e-tar.lt/portal/lt/legalAct/TAR.F8E6D06CEFD4)):

1.1. Išdėstyti 5.1 punktą taip:

„5.1. Lietuvos Respublikos piliečio pasas, asmens tapatybės kortelė arba pasas;“.

1.2. Išdėstyti 10 punktą taip:

„10. Jeigu vaikas vyksta į užsienio valstybę su globėju (rūpintoju), be šios tvarkos 5 punkte nurodytų dokumentų, Lietuvos Respublikos pasienio kontrolės punkto pareigūnams pateikiama vaiko globą (rūpybą) patvirtinantis dokumentas ir jo kopija. Kai vaikui nustatyta laikinoji globa (rūpyba), Lietuvos Respublikos pasienio kontrolės punkto pareigūnams kartu pateikiama savivaldybės vaiko teisių apsaugos tarnybos raštas, kuriuo patvirtinama, kad vaiko laikinoji globa (rūpyba) nepasibaigusi, ir šio rašto kopija“.

1.3. Įrašyti 11 punkte vietoj žodžio „paso“ žodžius „Lietuvos Respublikos piliečio paso, asmens tapatybės kortelės, paso arba kito asmens tapatybę patvirtinančio dokumento“.

2. Šio nutarimo 1.1 ir 1.3 punktai įsigalioja nuo 2003 m. sausio 1 dienos.

MINISTRAS PIRMININKAS ALGIRDAS BRAZAUSKAS

SOCIALINĖS APSAUGOS IR DARBO MINISTRĖ VILIJA BLINKEVIČIŪTĖ